**PROTOKOL O POSTUPANJU U SLUČAJU ZDRAVSTVENIH TEŠKOĆA I POVREDA UČENIKA**

**OŠ DRAGUTINA KUŠLANA**

Cilj protokola postupanja u slučaju povrede učenika je zaštita zdravlja učenika i omogućavanje pružanja pravodobne medicinske pomoći ozljeđenim i bolesnim učenicima, kao i što ranije uključivanje roditelja/skrbnika u proces donošenja odluka u svezi postupanja.

U slučaju da učenik zadobije povredu, žali se na zdravstvene tegobe ili da se simptomi zdravstvenih tegoba uočavaju potrebno je postupati na slijedeći način:

1. Učitelj koji uoči da učenik ima zdravstvenih tegoba ili mu se učenik obrati zbog istih, o tome u najkraćem mogućem vremenu mora obavijesti stručnu službu, voditelja smjene ili razrednika.
2. Iste osobe dužne su što ranije obavijestiti roditelje/skrbnike o uočenim tegobama, okolnostima i poduzetim mjerama.
3. Ukoliko postoji dilema o potrebi medicinskog pregleda te ukoliko je došlo do teže povrede, potrebno je odmah stupiti u kontakt s hitnom pomoći te roditeljima/skrbnicima učenika te postupati sukladno preporuci roditelja.
4. Strogo je zabranjeno učenika koji je povrjeđen ili se žali na zdravstvene tegobe uputiti kući bez znanja i suglasnosti roditelja. Učenik ne može sam napustiti školsku zgradu nego po njega treba doći roditelj ili skrbnik.
5. Ukoliko je učenik povrijeđen za vrijeme nastave ili drugog oblika odgojno obrazovnog procesa (uključujući veliki i mali odmor) učitelj pod čijom odgovornošću se povreda dogodila dužan je sastaviti službenu zabilješku i dostaviti je ravnateljici Škole idući radni dan od nastale povrede.
6. U slučaju da se učenik žali na zdravstvene tegobe ili simptome koji mogu upućivati na COVID-19 (grlobolja, glavobolja, mučnina, povraćanje, proljev, povišena tjelesna temperatura i sl.) potrebno je postupiti na sljedeći način:
* Učeniku se mjeri tjelesna temperatura te se kontaktira roditelj/skrbnik da žurno dođe po dijete
* Učenik se izdvaja iz razrednog odjela u ured stručnih suradnika ili ravnateljice do žurnog dolaska roditelja/skrbnika
* Roditelj/skrbnik dužan je javiti obiteljskom liječniku /pedijatru te postupiti prema njegovoj uputi te o tome povratno izvjestiti razrednika.